पुरानी दिल्ली में धार्मिक स्थल पर हमले को लेकर स्वरा भास्कर ने कही ये बात, Tweet हुआ वायरल  
चावड़ी बाजार की घटना पर स्वरा भास्कर ने किया कमेंट
स्वरा भास्कर ने धार्मिक स्थल में हुए हमले को बताया शर्मनाक
सोमवार को मामूली झगड़े ने ले लिया था सांप्रदायिक रूप
पुरानी दिल्ली के चावड़ी बाजार इलाके में हाल ही में हुई घटना पर अब एक्ट्रेस स्वरा भास्कर (Swara Bhasker) का रिएक्शन आया है. दरअसल, हाल ही में चावड़ी बाजार के लाल कुआं इलाके में एक मामूली से पार्किंग के झगड़े ने सांप्रदायिक रूप ले लिया. इस झगड़े के बाद कुछ लोगों ने मंदिर में तोड़फोड़ कर दी. अब इस मामले पर एक्ट्रेस स्वरा भास्कर ने अपने ट्विटर हैंडल से एक ट्वीट किया है, जो सोशल मीडिया पर जमकर वायरल हो रहा है. हर मुद्दे पर बेबाकी से अपनी बात रखने वाली एक्ट्रेस स्वरा भास्कर (Swara Bhasker) ने इस मामले पर ट्वीट करते हुए इसे शर्मनाक बताया है. स्वरा के इस ट्वीट पर फैन्स भी कमेंट करते हुए उनके साथ अपनी सहमति जता रहे हैं.
Shameful attack!! https://t.co/EtgHb8oQkc

स्वरा (Swara Bhasker) के साथ-साथ कई बड़े-बड़े नेताओं ने इस घटना को शर्मसार बताया है. पुरानी दिल्ली के लाल कुआं इलाके में पार्किंग के लिए शुरू हुए झगड़े में मारपीट और उसके बाद धार्मिक स्थल पर तोड़फोड़ के बाद तनाव अभी तक कायम है. इस मामले में तीन अलग-अलग एफआईआर दर्ज हुई हैं, जिनमें दो पार्किंग को लेकर मारपीट से जुड़ी हैं. रातभर यहां धरना प्रदर्शन चला. केंद्रीय मंत्री डॉ. हर्षवर्धन जो कि पुरानी दिल्ली से सांसद हैं वो भी यहां पर पहुंचे थे.
राझणां (Raanjhanaa) जैसी फिल्मों में बेहतरीन किरदार निभाने वाली एक्ट्रेस स्वरा भास्कर (Swara Bhasker) चाहे राजनीति हो या सामाजिक हर मुद्दे पर अपनी राय रखती नजर आती हैं. हाल ही में हुए लोकसभा चुनावों में एक्ट्रेस स्वरा भास्कर ने बढ़-चढ़कर हिस्सा लिया था. उन्होंने बेगूसराय से लड़ रहे कन्हैया कुमार का खुलकर सपोर्ट किया था. जिसके बाद सोशल मीडिया पर उन्हें ट्रोलिंग का सामना भी करना पड़ा. एक बार फिर स्वरा भास्कर ने इस मुद्दे को लेकर अपनी बात बेबाकी से रखी है.